( 620 ) 

 Tongres (i). On y retrouve plus d'un reflet de la Geste dé 



(i) Voici le texte qui nous a été communiqué par M. Lequarré, 

 professeur à l'Université de Liège : 



« Mémoire de celluy qui a funde les villaiges de tilve et merry. 



Sedros fut quatlreme roy de Tongre et esloit fils a Roy appelle 



Tongris fondateur de la ville de Tongre, par luy engendre ledit 



Sedros en la fille du duc Dardenne, à cause de quoy la duché lui 



escheut départ sa mère, ascavoir de Rens jusques a Trives en alle- 



maingne. Ainsy fut la Roiaulme de Tongre forte grande en ce temps, 



et régna 25 ans. Ledit Sedros moult puissant funda Taxandrine 



appelle maintenna Viseit, et funda tilve et merry sur oude. Ce Sedros 



fut preux governant son pays en paix. En ce temps regnoit Virgile 



le poète a Rome le meilleur clercque du monde pour son temps et de 



grand linaige. A ce temps Julius César assembla cent raille hommes 



et vient assigier tongre. Et Sedros manda ses aniys a secours, avvec 



lesquels vint contre Julius César premier empereur de Rome. La 



bataille fut grande. Julius occit moult de Tongrois, nonobstant fut 



par deux fois démonte, dont en print despit, car jamais en bataille 



ne luy estoit advenu. En icelle bataille Sedros tua Tybar le sénateur, 



fougueris, calisdus et Emborgh, Encorrant et Gaudres et plusieurs 



aultres, voiant dung coste et daultre grande occision, Julius 



demandât champ de bataille entre eulx deux seulement, ce que 



Sedros accorda. Le lendemain se défièrent au champ ou se sont fort 



battu. Sedros rue Julius a genoulx et lui vient rapporter sus son 



espee, disant qu'il se rendoit a luy nonobstant leuist bien tue, se il 



euist volu. Julius prist lespee Sedros disant quil relevast son 



Roiaulme de luy ligement sans payer tribu de service, ne aussy tous 



ses hoires après luy. Et la miesme fut fie (faite) la paix, sy se 



baisèrent lung lautre. Dont en fust grande feste. Lhonneur en 



demeura a Sedros. Julius se logea en Tongre, et la fist faire ung 



beau pallaix ou seiourna une espace. Apres rethourna a Rome ou quil 



fut honorablement reçu. Lequel recita les faits darmes de Sedros le 



louant moult, pour laquele proesse et louenge fut esleu sénateur de 



Rome, ce quil acceptât et laissa son Roiaulme sen alla vers Rome. 



Son fils Lotringe governa le Roiaulme tongroy. 



(1594) 



